A meetupon elhangzott ide kapcsolódóan egy kulcsmondat, miszerint: automatánál senki sem fog SMS-sel fizetni. Lehet venni parkolójegyet SMS-ben vagy mobilfizetéssel, de nem az automatától.

Pontosan erről van szó. A parkolójegynek az automatából történő vásárlása és a mobilparkolás valóban két külön dolog. Éppen ezért áll ellentmondásban azokat a fizetési módokat törölni, szemben a 4 jegyű zónakódot az OsmAnd számára az automata azonosítójaként ref-be címkézni, hiszen az is a mobilparkolásra vonatkozik (hívószámnak, SMS telefonszámnak az a vége, illetve a nemzeti mobilfizetési rendszer app használja). Ám ha a mobilfizetés nem tartozik az automatára, akkor a mobilparkolás zónakódja sem kellene.

Nem tudom Budapesten mi egy parkolójegy adattartalma, de ha Debrecenben vesztek egy papír alapú jegyet az automatából, azon a mobilparkolás zónakódjának nyoma sem lesz. Az automata azonosítója lesz rajta (ami érdektelen internalnak lett nyilvánítva), illetve a helyszín (ami az automata előlapján, illetve a kijelzőjén is szerepel, és az utcát illetve az utcabeli sorszámát tartalmazza (branch), tehát az itt nem címként értelmezendő, és nem összetévesztendő a legközelebbi címmel (object) – egy utcai automatának egyébként sincs kifejezetten címe, oda nem lehet küldeményt címezni, legfeljebb egy címezhető objektumon belül van, ha nem csak a közelében). Ha ez rendelkezésre áll, és ez van a helyszínen felmérhetően több helyen szerepeltetve, addig nem keverném bele a NAV szerinti üzemeltetési helyet főleg nem copy paste, ami tapasztalataim szerint esetenként egy strukturálatlan, manuálisan vagy egy reverse geokóder által összetett mező, nem gondolom azt másolni a célunk.

A mobilparkolás zónakódja éppen ugyanúgy magára az utcai parkolásra vonatkozik mint az előadásban említett többi street parking paraméter (amelyek rendszerint egy másik, a díjfizetésre vonatkozó zónázásból következnek). Az automata funkciója abban az esetben gyakorlatilag csak egy tábla,  valószínűleg praktikusabb volt felmatricázni rá az alternatív vásárlási módot mint külön kitáblázni vagy a parkolóban felfesteni. Éppen azért van akkora hatalmas számjegyekkel feltüntetve, hogy oda se kelljen menni teljesen, már távolról látszódjon. Az OsmAnd használatának vonatkozásában felhozott érv is úgy lenne célravezető, hogy mobilparkoláshoz ott még az automatát se kelljen keresgéljem, hanem már az utcán parkolva tudhassam a mobilparkoláshoz a zónakódot (a díjzónától függetlenül vagy azzal párhuzamosan). Nem az automata azonosítóját felüldefiniálva vele.

Csak információközlésként szántam a hozzászólást a mai esemény kapcsán, nincs kapacitásom és nem is célom visszanyitni a vitát, de ezzel talán érthetőbbé válik a nyitó kérdésem háttere is, javaslom ezeket megfontolva iterálni a címkézési gyakorlatot.